cyanic-selkie/wikianc huggingface dataset:
พระเจ้าเอเดรด
พระเจ้าเอเดรดแห่งอังกฤษ (Edred หรือ Eadred) (ราว ค.ศ. 923 - ค.ศ. 955) เป็นพระเจ้าแผ่นดินราชวงศ์เวสเซกซ์ของราชอาณาจักรอังกฤษ
พระเจ้าเอเดรดเสด็จพระราชสมภพราว ค.ศ. 923 เป็นพระราชโอรสในพระเจ้าเอ็ดเวิร์ดผู้อาวุโส และพระมเหสีพระองค์ที่สาม อีดกิฟูแห่งเคนต์ บุตรีของซิกเฮล์ม (Sigehelm) ผู้นำท้องถิ่น (Ealdorman) แห่งเคนต์ เสด็จขึ้นครองราชย์เมื่อวันที่  26 พฤษภาคม ค.ศ. 946 จวบจนเสด็จสวรรคตเมื่อวันที่ 23 พฤศจิกายน ค.ศ. 955 พระเจ้าเอเดรดขึ้นครองราชสมบัติหลังจากพระเจ้าเอ็ดมันด์ที่ 1พระเชษฐาเสด็จสวรรคต พระเจ้าเอเดรดทรงเป็นนายทหารผู้เก่งกล้าเช่นเดียวกับพระพระเชษฐา ทรงมีความสำเร็จในการต่อต้านไวกิง ทรงเป็นผู้เคร่งศาสนาแต่ไม่มีพระสุขภาพพลานามัยที่ดีนัก พระเจ้าเอเดรดเสด็จสวรรคตที่ฟรูมในซัมเมอร์เซต พระศพถูกฝังไว้ที่วินเชสเตอร์ พระนัดดาขึ้นครองราชสมบัติต่อมาเป็นพระเจ้าเอ็ดวีแห่งอังกฤษ
ดูเพิ่ม
923 955
เดอะเลเจนด์ออฟเซลดา: ออคารินาออฟไทม์
เดอะเลเจนด์ออฟเซลดา: ออคารินาออฟไทม์ (The Legend of Zelda: Ocarina of Time; ゼルダの伝説 時のオカリナ) เป็นเกมแนวผจญภัยลำดับที่ 5 จากเกมชุดเดอะเลเจนด์ออฟเซลดา สร้างขึ้นโดยบริษัทนินเทนโด ในรูปแบบของ นินเทนโด 64 เผยแพร่ในญี่ปุ่นในวันที่ 21 พฤศจิกายน พ.ศ. 2541 อเมริกาในวันที่ 23 พฤศจิกายน พ.ศ. 2541 และยุโรปในวันที่ 11 ธันวาคม พ.ศ. 2541 เกมนี้มียอดขายทั่วโลกกว่า 7.6 ล้านตลับ เนื้อหาในเกมก็เหมือนกับภาคก่อน ๆ คือ ลิงก์จะต้องช่วยเหลืออาณาจักรไฮรัลให้รอดพ้นจากจอมมารกานอนดอร์ฟ
เนื้อเรื่อง
ที่ป่าโคคิรี ต้นเดกุได้บอกให้ภูตินาวิ ไปตามหาลิงก์เพื่อมาพบกับเขาเพื่อที่จะให้ลิงก์ได้เรียนรู้การต่อสู้ เมื่อลิงก์เรียนรู้แล้ว ต้นเดกุได้มอบหินโคคิรีแก่ลิงก์และให้ไปพบองค์หญิงเซลด้า เมื่อพบองค์หญิงเซลด้า องค์หญิงก็เล่าตำนานของอาณาจักรไฮรัลและไทรฟอร์ซ และขอร้องให้ลิงก์นำหินโกรอนจากหัวหน้าเผ่าโกรอน และหินโซระจากองค์หญิงลูโต้(ลูกสาวของราชาโซระ) เมื่อลิงก์ได้หินทั้งสองครบแล้วได้กลับมายังอาณาจักรไฮรัลแต่พบกับเหตุการณ์วุ่นวายคือ จอมมารกานอนดอร์ฟพยายามไล่ล่าเพื่อจับตัวองค์หญิงเซลด้า
ระหว่างที่หลบหนีอยู่นั้นองค์หญิงได้ฝากออคารินาแห่งกาลเวลาไว้ให้ลิงก์ อันนำไปสู่ดาบในตำนานที่สถิตอยู่ในวิหาร แต่ทว่าลิงก์ยังมีอายุน้อยเกินกว่าจะใช้ดาบในตำนาน เมื่อลิงก์ดึงดาบ วิหารจึงกักขังวิญญาณของลิงก์เอาไว้ถึงเจ็ดปี เมื่อรู้สึกตัวอีกทีก็โตขึ้นเป็นวัยรุ่นและอยู่ในสมัยเจ็ดปีให้หลัง ภารกิจต่อไปคือลิงก์จะต้องช่วยเหลือผู้พิทักษ์ไทรฟอร์ซทั้งหก อันได้แก่ผู้พิทักษ์แห่งแสงสว่าง (ซึ่งได้พบแล้วในวิหาร) ผู้พิทักษ์แห่งป่า ผู้พิทักษ์แห่งไฟ ผู้พิทักษ์แห่งน้ำ ผู้พิทักษ์แห่งความมืด และผู้พิทักษ์แห่งวิญญาณ เพื่อให้สามารถผนึกจอมมารกานอนดอร์ฟไว้ในไทรฟอร์ซตลอดกาล
การตอบรับ
เดอะเลเจนด์ออฟเซลดา: ออคารินาออฟไทม์ เป็นเกมภาคหนึ่งที่ได้กระแสตอบรับจากผู้เล่นเป็นอย่างดี ตั้งแต่เกมวางจำหน่ายเมื่อ พ.ศ. 2541 เกมนี้ขายได้ 2.5 ล้านตลับภายใน 39 วันจนกระทั่งสิ้นปี เฉพาะญี่ปุ่นขายได้กว่า 820,000 ตลับในช่วงดังกล่าว และเป็นเกมที่ขายดีอันดับที่ 10 แห่งปี พ.ศ. 2541 จากสถิติยอดขายทั้งหมดของเกมนี้ รวมทั่วโลกขายได้ 7.6 ล้านตลับ ส่วนเฉพาะในญี่ปุ่นขายได้ 1.14 ล้านตลับ และเป็นเกมที่ขายดีอันดับที่ 128 ตลอดกาล
วัดวังทองแดง
วัดวังทองแดง ตั้งอยู่ที่ บ้านวังทองแดง หมู่ที่ 1 ตำบลวังทองแดง อำเภอเมืองสุโขทัย จังหวัดสุโขทัย เป็นวัดของพระพุทธศาสนาเถรวาท สังกัดคณะสงฆ์มหานิกาย เป็นวัดที่ตั้งชื่อตามหมู่บ้าน มีประวัติการก่อสร้างตั้งแต่ พ.ศ. ๒๕๑๐ อันเกิดจากการชุมชนเข้าไปกอบอาชีพและได้ตั้งวัดขึ้นมาเพื่อปฏิบัติศาสนกิจและเป็นที่ยึดเหนี่ยวจิตใจ
มูซา อิบน์ นุศ็อยร์
มูซา อิบน์ นุศ็อยร์ อัลบะละวี (موسى بن نصيرالبلوي; c. ค.ศ. 640 - c.  716) เป็นมุสลิมชาวซีเรียผู้มีตำแหน่งเป็นข้าหลวงและขุนพลผู้มีหน้าที่ปกครองจังหวัดมุสลิมในแอฟริกาเหนือ (อิฟรีกียะฮ์) ภายใต้การนำของกาหลิบอัลวะลีดที่ 1แห่งราชวงศ์อุมัยยะฮ์ นอกจากนั้น มูซา อิบน์ นุศ็อยร์ ยังเป็นผู้นำในการพิชิตราชอาณาจักรวิซิกอทในฮิสเปเนียอีกด้วย
ข้อมูล
640 716
ส้มซ่า
ส้มซ่า  เป็นพืชในวงศ์ Rutaceae เป็นไม้ยืนต้นขนาดกลาง มีหนามยาวตามลำต้น ใบประกอบแบบลดรูป เหลือใบย่อยใบเดียว ใบหนาเป็นมัน มีต่อมน้ำมันอยู่ทั่วไป ก้านใบมีปีก ดอกสีขาว มีกลิ่นหอม ผลกลม ขนาดใกล้เคียงกับผลมะนาว เปลือกหนา เปลือกนอกเป็นสีเขียวอมน้ำตาล เปลือกตะปุ่มตะป่ำ เนื้อในคล้ายส้มโอ รสเปรี้ยวอมหวาน
ใช้ผิวแต่งกลิ่นอาหารเช่นหมี่กรอบ ปลาแนม น้ำคั้นจากผลใช้ปรุงรสเปรี้ยวในอาหาร ใช้เป็นยาแก้ไอ กัดเสมหะ ใช้เป็นน้ำกระสายยา ในตำรายาจีนใช้ส่วนผิวเปลือกเรียกว่า จื่อฺสือ 枳实 (ภาษาจีนกลาง) หรือจี๋ปัก (ภาษาจีนแต้จิ๋ว) ใช้เป็นยาเจริญอาหาร
เบลก ลูวิส
เบลก เลวิส (Blake Lewis) เกิดเมื่อวันที่ 21 กรกฎาคม ค.ศ. 1981 เป็นนักร้อง นักแต่งเพลง บีทบ็อกเซอร์ และเป็นผู้เข้าแข่งขันอเมริกันไอดอล ฤดูกาลที่ 6 เป็นรองจอร์ดิน สปาร์คส
ประวัติ
เบลก เลวิสเกิดที่เมืองเรดมอนด์ รัฐวอชิงตัน เขาเริ่มร้องเพลงตั้งแต่อายุ 5 ขวบ และ เริ่มประกวดร้องเพลงตั้งแต่เขาอยู่มัธยมปลาย ยังเป็นบีทบ็อกเซอร์เมื่ออายุได้ 17 ปี เขาได้รับแรงบันดาลใจจากวง M-Pact ที่ซีแอตเติ้ล หลังจากนั้นเขา เป็นสมาชิกวงประสานเสียงชื่อว่า Kickshaw อยู่ 4 ปี จนมาเข้าแข่งขันอเมริกันไอดอล ฤดูกาลที่ 6 ได้ตำแหน่งรองชนะเลิศ
มีผลงานอัลบั้มแรกคือ Audio Day Dream เข้าอันดับ 10 ใน Billboard Albums Chart กับยอดขายในอเมริกาสัปดาห์แรก 97,500 ก๊อปปี้ มีซิงเกิ้ลแรก‘Break Anotha’ ซึ่งเขาร่วมแต่งกับ Ryan Tedder แห่งวง OneRepublic และ Sam Watters
อ้างอิง
1981
โมโตอี ฤดูกาล 2019
โมโตอี เวิร์ล คัพ ปี ค.ศ.2019 / พ.ศ.2562 เป็นฤดูกาลแรก ของโมโตอี เวิร์ล คัพ และเป็นส่วนหนึ่งของการแข่งขันฤดูกาลที่ 71 ในหมวด F.I.M. Road Racing World Championship Grand Prix
รายชื่อทีมและนักแข่ง
ทุกทีมในโมโตอีจะใช้รถแข่งคันเดียวกัน คือ Energica Ego Corsa
สนามแข่ง
ในฤดูกาล ค.ศ.2019 / พ.ศ.2562 มีการแข่งขันทั้งหมด 4 สนาม ได้แก่
รายชื่อเขตมหานครในประเทศญี่ปุ่น
นี่คือ รายชื่อเขตมหานคร (都市圏 (toshiken)) ในประเทศญี่ปุ่นตามจำนวนประชากรที่กำหนดโดยสำนักงานสถิติแห่งประเทศญี่ปุ่น (SBJ) และศูนย์บริการข้อมูลเชิงพื้นที่ของมหาวิทยาลัยโตเกียว ภูมิภาคที่มีประชากรส่วนใหญ่ในญี่ปุ่นระหว่างโตเกียวและฟุกุโอกะมักเรียกว่า เข็มขัดไทเฮโย
สำมะโนประชากร
Statistics Bureau of Japan สำนักงานสถิติแห่งประเทศญี่ปุ่น หรือ SBJ กำหนดพื้นที่มหานครว่าเป็นเมืองศูนย์กลางตั้งแต่หนึ่งเมืองขึ้นไปและเทศบาลรอบนอกที่เกี่ยวข้อง เพื่อให้มีคุณสมบัติเป็นเทศบาลรอบนอก เทศบาลต้องมีประชากรอย่างน้อย 1.5% ของประชากรที่มีอายุ 15 ปีขึ้นไปที่เดินทางไปโรงเรียนหรือทำงานในศูนย์กลางเมืองใดเมืองหนึ่ง เพื่อให้มีคุณสมบัติเป็นเมืองศูนย์กลาง เมืองต้องเป็นนครที่ตั้งขึ้นโดยข้อบัญญัติรัฐบาลญี่ปุ่นซึ่งจะมีประชากรขนาดเท่าใดก็ได้ หรือนครอื่น (นอกเหนือจากนครที่ตั้งขึ้นโดยข้อบัญญัติรัฐบาลญี่ปุ่น) ซึ่งมีประชากรอย่างน้อย 500,000 คน พื้นที่มหานครของเมืองที่เป็น "นครที่ตั้งขึ้นโดยข้อบัญญัติรัฐบาลญี่ปุ่น" จะเรียกว่าเป็น "เขตอภิมหานคร" ในขณะที่พื้นที่มหานครของเมืองที่ไม่ใช่ "นครที่ตั้งขึ้นโดยข้อบัญญัติรัฐบาลญี่ปุ่น" จะเรียกว่าเป็น "เขตมหานคร"  หากเมืองศูนย์กลางหลายเมืองอยู่ใกล้กันมากพอจนเมืองรอบนอกทับซ้อนกัน เมืองเหล่านั้นจะถูกรวมเข้าด้วยกันและกำหนดพื้นที่เมืองใหญ่เพียงแห่งเดียวแทนที่จะเป็นอิสระต่อกัน
สำมะโนประชากร ปี 2015
เขตมหานครที่เขียนด้วยตัวหนาคือเขตอภิมหานคร 11 แห่งของญี่ปุ่น
กล้วยตีบ
กล้วยตีบ  ABB group ลักษณะคล้ายกล้วยตานี ท้องใบมีสีนวลขาว แต่ละเครือมีเพียง 1-3 หวี ผลเล็กกว่ากล้วยตานี นิยมปลูกไว้ทำยา รากใช้แก้ร้อนใน ใบใช้มวนยาสูบแก้ริดสีดวงจมูก ต้มน้ำอาบแก้ผื่นคัน น้ำที่คั้นจากใบหรือน้ำต้มใบใช้เป็นน้ำกระสายยา
ทอย สตอรี่แลนด์
ทอย สตอรี่ แลนด์ (Toy Story Land) หรือทอย สตอรี่ เพลย์แลนด์ (Toy Story Playland) ในวอลต์ดิสนีย์สตูดิโอส์พาร์ก เป็นดินแดนธีมพาร์กที่วอลต์ดิสนีย์สตูดิโอส์พาร์ก ฮ่องกงดิสนีย์แลนด์ เซี่ยงไฮ้ดิสนีย์แลนด์ และดิสนีย์ฮอลลีวูดสตูดิโอส์ เป็นพื้นที่ของธีมจากดิสนีย์ และพิกซาร์ ในภาพยนตร์แฟรนไชส์ ทอย สตอรี่
ทอย สตอรี่ แลนด์ ที่ฝรั่งเศสอยู่ในส่วนหนึ่งของตูนสตูดิโอ เปิดบริการเมื่อวันที่ 17 สิงหาคม ค.ศ. 2017 ที่ฮ่องกงเปิดเมื่อวันที่ 17 พฤศจิกายน ค.ศ. 2011 ที่เซี่ยงไฮ้เปิดบริการเมื่อ 26 เมษายน ค.ศ. 2018 และที่ดิสนีย์ฮอลลีวูดสตูดิโอส์ในฟลอริดาประกาศให้สร้างที่งานดี23 เอ็กซ์โป และเปิดบริการเมื่อวันที่ 30 มิถุนายน ค.ศ. 2018
วอลต์ดิสนีย์สตูดิโอส์พาร์ก
เครื่องเล่นและสิ่งบันเทิง
ร้านค้า
ฮ่องกงดิสนีย์แลนด์
เครื่องเล่นและสิ่งบันเทิง
ร้านอาหารและเครื่องดื่ม
ร้านค้า
เซี่ยงไฮ้ดิสนีย์แลนด์พาร์ก
เครื่องเล่นและสิ่งบันเทิง
ร้านอาหารและเครื่องดื่ม
ดิสนีย์ฮอลลีวูดสตูดิโอส์
เครื่องเล่นและสิ่งบันเทิง
ร้านอาหารและเครื่องดื่ม
ลูชาโน ปาวารอตตี
ลูชาโน ปาวารอตตี (Luciano Pavarotti) (12 ตุลาคม พ.ศ. 2478 - 6 กันยายน พ.ศ. 2550) เป็นนักร้องโอเปร่าเสียงเทเนอร์ชาวอิตาลี ที่มีชื่อเสียงที่สุดคนหนึ่ง
เขาเป็นที่รู้จักอย่างกว้างขวาง ในผลงานที่ชื่อว่า "Three Tenors" ซึ่งเป็นการแสดงโอเปร่า โดยนักร้องชายเสียงเทเนอร์ ที่มีชื่อเสียงที่สุดในยุคปัจจุบันสามคน ประกอบด้วย ลูชาโน ปาวารอตตี, ปลาซิโด โดมิงโก และโฮเซ คาเรราส์ การแสดงของทรีเทเนอร์ส มีขึ้นครั้งแรกในการแข่งขันฟุตบอลโลก ครั้งที่ 14 ที่กรุงโรม ประเทศอิตาลี เมื่อ พ.ศ. 2533 และกลายเป็นธรรมเนียมว่าทุก 4 ปี ทั้งสามคนจะมาเปิดการแสดงร่วมกันระหว่างการแข่งขันฟุตบอลโลก  ทั้งในปี พ.ศ. 2537 ที่ลอสแอนเจลิส ปี พ.ศ. 2541 ที่หอไอเฟล กรุงปารีส และปี พ.ศ. 2545 ที่โยโกฮามา
ลูชาโน ปาวารอตตี เกิดที่เมืองโมดีนา ทางตอนเหนือของอิตาลี บิดาเป็นคนทำขนมปัง และนักร้องเสียงเทเนอร์ เขาเริ่มร้องเพลงกับพ่อที่โบสถ์ตั้งแต่อายุ 9 ขวบ ในวัยเด็กเขาใฝ่ฝันจะเป็นนักฟุตบอลอาชีพ แต่แม่อยากให้เป็นครู ในขณะที่พ่ออยากให้เป็นนักร้อง เขาเริ่มหัดร้องเพลงอย่างจริงจังตั้งแต่ พ.ศ. 2497 เมื่ออายุ 19 ปี
ลูชาโน เริ่มออกแสดงโอเปร่าเป็นครั้งแรกเมื่อ พ.ศ. 2504 เรื่อง La bohème การแสดงของเขามีเอกลักษณ์อยู่ที่ ทุกครั้งเขาจะถือผ้าสีขาวติดมือตลอดเวลา ซึ่งมีที่มาจากการแสดงที่ William Jewell College เมืองมิสซูรี สหรัฐอเมริกา ในปี พ.ศ. 2516 ก่อนการแสดงเขาตื่นเต้นจนเหงื่อชุ่มตัว เมื่อขึ้นบนเวทีเขาได้ขอผ้าเช็ดมือจากผู้ชม และได้รับผ้าเช็ดปากสีขาว ตั้งแต่นั้นมาเขาจะถือผ้าสีขาวติดมือในการแสดงทุกครั้ง
ผลงานแสดงที่เป็นที่รู้จักที่สุดของเขา คือการร้องเพลง Nessun Dorma จากโอเปร่าเรื่อง Turandot ของจาโกโม ปุชชีนี ในปี พ.ศ. 2533 ซึ่งกลายเป็นเพลงประจำของบีบีซี และการแข่งขันฟุตบอลโลกครั้งที่ 14 ที่กรุงโรม
ลูชาโน ปาวารอตตี ตรวจพบว่าเป็นโรคมะเร็งที่ตับอ่อน เมื่อ พ.ศ. 2549 และเสียชีวิตเมื่อวันที่ 6 กันยายน พ.ศ. 2550
แหล่งข้อมูลอื่น
19352007
ธีระ ไตรสรณกุล
ธีระ ไตรสรณกุล อดีตสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย เป็นพี่ชายของนางอุดมลักษณ์ เพ็งนรพัฒน์ อดีตสมาชิกสภาผู้แทนราษฎรจังหวัดศรีสะเกษ พรรคเพื่อไทย
ประวัติ
ธีระ ไตรสรณกุล เกิดเมื่อวันที่ 9 สิงหาคม พ.ศ. 2500 ที่อำเภอยางชุมน้อย จังหวัดศรีสะเกษ เป็นบุตรของนายฮวด กับนางจือเฮียง ไตรสรณกุล เป็นพี่ชายของนางอุดมลักษณ์ เพ็งนรพัฒน์ อดีตสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย และนายวิชิต ไตรสรณกุล นายกองค์การบริหารส่วนจังหวัดศรีสะเกษ
ธีระ ไตรสรณกุล สำเร็จการศึกษาบัญชีบัณฑิต จากคณะพาณิชยศาสตร์และการบัญชี จุฬาลงกรณ์มหาวิทยาลัย
การทำงาน
ธีระ ไตรสรณกุล ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติไทย แต่แพ้ให้กับนายวิวัฒน์ชัย โหตระไวศยะ จากพรรคไทยรักไทย ต่อมาในการเลือกตั้ง พ.ศ. 2550 เขาได้ลงสมัครรับเลือกตั้งในนามพรรคพลังประชาชน และได้รับเลือกตั้ง เป็นสมาชิกสภาผู้แทนราษฎรสมัยแรก และได้รับเลือกตั้งเป็น ส.ส. อีกสมัย ในการเลือกตั้ง พ.ศ. 2554
สงครามกลางเมืองจีน
สงครามกลางเมืองจีน (Chinese Civil War; 国共内战) เป็นสงครามกลางเมืองที่สู้รบกันระหว่างพรรคก๊กมินตั๋งกับพรรคคอมมิวนิสต์จีน เพื่อแย่งชิงอำนาจเหนือประเทศจีน ส่งผลให้จีนถูกแบ่งออกเป็นสองประเทศ คือ สาธารณรัฐจีน ซึ่งครอบครองเกาะไต้หวัน กับสาธารณรัฐประชาชนจีน ซึ่งครอบครองจีนแผ่นดินใหญ่ สงครามกลางเมืองจีนเป็นสงครามที่ใหญ่ที่สุดเป็นอันดับสามในประวัติศาสตร์โลก รองจากสงครามโลกครั้งที่หนึ่งและสงครามโลกครั้งที่สองเท่านั้น
สงครามเริ่มต้นเมื่อเดือนเมษายน ค.ศ. 1927 ท่ามกลางการกรีฑาทัพขึ้นเหนือ (Northern Expedition) และสิ้นสุดลงในช่วง ค.ศ. 1949-1950 จนถึงปัจจุบันนี้ แม้จะไม่มีการรบแล้ว แต่สงครามก็ยังคงไม่สิ้นสุดอย่างเป็นทางการ เพราะยังไม่มีการลงนามสนธิสัญญาสันติภาพใด ๆ ความขัดแย้งยังคงดำเนินต่อไปในรูปของการขู่ใช้กำลังทหาร การกดดันทางการเมือง และการกดดันทางเศรษฐกิจ สถานะทางการเมืองของไต้หวันยังคงเป็นข้อขัดแย้งที่สำคัญในปัจจุบัน โดยความตึงเครียดที่ดำเนินต่อมานั้นถูกเรียกว่าเป็น "ความสัมพันธ์ข้ามช่องแคบ"
สงครามนี้เป็นสัญลักษณ์ความแตกแยกทางอุดมการณ์ระหว่างพรรคก๊กมินตั๋งชาตินิยมกับพรรคคอมมิวนิสต์จีน ในจีนแผ่นดินใหญ่ปัจจุบัน สามปีสุดท้ายของสงคราม (ค.ศ. 1947-1949) เป็นที่รู้จักกันโดยทั่วไปในชื่อ สงครามปลดปล่อย หรืออีกชื่อหนึ่งว่า สงครามปฏิวัติภายในที่สาม (第三次國内革命戰爭) ส่วนในไต้หวัน สงครามนี้รู้จักกันในชื่อ สงครามต่อต้านการก่อการกำเริบต่อคอมมิวนิสต์ (戡亂戰爭) ก่อน ค.ศ. 1991 หรือโดยทั่วไปคือ สงครามกลางเมืองชาตินิยม-คอมมิวนิสต์ (國共內戰) สำหรับทั้งสองฝ่าย
สงครามกลางเมืองดำเนินต่อไปเรื่อย ๆ จนกระทั่งจักรวรรดิญี่ปุ่นได้รุกรานจีนอีกครั้ง ทำให้ทั้งสองพรรคต้องร่วมกันจัดตั้งแนวร่วมเพื่อต่อต้านญี่ปุ่น เมื่อญี่ปุ่นพ่ายแพ้ใน ค.ศ. 1945 และสงครามโลกครั้งที่สองสิ้นสุดลง จึงทำให้สงครามกลางเมืองดำเนินต่อไปอีกครั้งใน ค.ศ. 1946 หลังจากผ่านไปสี่ปี การรบทางทหารก็ยุติลง โดยสาธารณรัฐประชาชนจีนมีอำนาจเหนือจีนแผ่นดินใหญ่และเกาะไห่หนาน ส่วนสาธารณรัฐจีนมีอำนาจเหนือเกาะไต้หวัน เผิงหู หมู่เกาะจินเหมิน หมู่เกาะหมาจู่และหมู่เกาะห่างไกลต่าง ๆ
จวบจนทุกวันนี้ ยังไม่มีการลงนามสัญญาสงบศึกหรือลงนามสนธิสัญญาสันติภาพใด ๆ ฝ่ายสาธารณรัฐประชาชนจีนยังคงอ้างว่าไต้หวันเป็นมณฑลหนึ่งของตน และยังขู่ใช้กำลังทหารต่อไต้หวัน ส่วนฝ่ายไต้หวันเองก็อ้างสิทธิ์เหนือจีนแผ่นดินใหญ่ ทั้งสองฝ่ายยังคงมีความขัดแย้งกันในด้านการทูต ด้านการเมือง และด้านเศรษฐกิจ นอกจากนี้ สาธารณรัฐประชาชนจีนยังขู่ว่าจะใช้กำลังทหารรุกรานไต้หวัน หากไต้หวันประกาศเอกราชอย่างเป็นทางการ โดยสถานการณ์มีความตึงเครียดขึ้นมาเป็นครั้งคราว ทั้งสองฝ่ายมีการส่งเครื่องบินรบและเรือรบผ่านช่องแคบบ่อยครั้ง
เพกมาไทต์
เพกมาไทต์ (Pegmatite) เป็นหินอัคนีแทรกซอน (Intrusive igneous) มักปรากฏอยู่เป็นสายแร่ ทำให้มักเรียกเป็น "สายแร่เพกมาไทต์" (Pegmatite veins) ประกอบด้วยแร่หลักเพียงควอตซ์ และ เค-เฟลด์สปาร์ และอาจมีมัสโคไวท์, ไบโอไทต์, ทัวร์มาลีน หรือแร่อื่นอยู่บ้างเป็นส่วนประกอบรอง ผลึกแร่ในเพกมาไทต์โดยปกติแล้วจะมีขนาดใหญ่กว่า 2.5 เซนติเมตรแต่บางครั้งอาจมีขนาดใหญ่มากถึง 10 เซนติเมตรได้ ทั้งนี้เนื่องจากสารละลายร้อนมักมีความเข้มข้นน้อย (มีน้ำและไอมาก) และมีพื้นที่สำหรับการตกผลึกดีกล่าวคือมีช่องรอยแตก (fracture) ในหินทำให้สารละลายร้อนและไอค่อย ๆ ทำการตกผลึกช้า ๆ และมีเวลาเพียงพอให้เกิดการตกผลึกใหญ่ ๆ ได้
ส่วนประกอบ
เพกมาไทต์มีส่วนประกอบคล้ายกับส่วนประกอบหลักของหินแกรนิต ฉะนั้นเมื่อกล่าวถึงเพกมาไทต์ส่วนมากจะเข้าใจโดยปริยายว่าเป็น "แกรนิตเพกมาไทต์" แม้ว่ามันอาจเกิดได้ในหินอัคนีบาดาล (Plutonic igneous rock) อย่างอื่นบ้างเป็นส่วนน้อย การตกผลึกพร้อมกันช้า ๆ ของควอตซ์ และไมโครคลายน์ ทำให้ได้ลักษณะของผลึกประสานเสียบกันระหว่างสองแร่เป็นลักษณะเฉพาะตัวเรียกว่า "กราฟิกแกรนิต" (Graphic granite)
การเกิดสายแร่
สายแร่เพกมาไทต์นั้นเข้าใจว่ามีความเกี่ยวข้องกับการตกผลึกของหินหนืด (Magma) มวลมหาศาล นั่นคือเกี่ยวข้องกับหินอัคนีบาดาลด้วย โดยมีการตกผลึกที่ทำให้เกิดธาตุที่เป็นไอมากขึ้นเรื่อย ๆ ลงในส่วนที่เป็นของเหลวเช่น โบรอน ฟลูออรีน คลอรีน ฟอสฟอรัส และไอน้ำ การมีไอมากขึ้นทำให้ความข้น (หนืด) ของหินหนืดลดลง ทำให้สภาวะการตกผลึกดี ขนาดผลึกใหญ่ขึ้น ซึ่งในขณะการเป็นไอนั้นทำให้ความดันสูงขึ้นด้วยสามารถผลักดันสารละลายแทรกซอนเข้าไปในหินท้องที่ เป็นสายแร่ได้
การตกผลึกทีละครังของสารละลายที่เข้าไปในสายแร่ทำให้ได้เพกมาไทต์ที่มีลักษณะโซน (Zone) ของแร่ได้ โดยมีการตกผลึกที่ผนังสองข้างของรอยแตกก่อนแล้วสารละลายจึงแทรกเข้าไปตรงกลางเปิดช่องว่างให้กว้างขึ้นอีก และแร่รุ่นใหม่กว่าจึงงอกตกผลึกออกจากผนังช่องว่างเรียกว่า “วัค” หรือหากมีรูปทรงคล้ายลูกมะพร้าวเรียก "จีโอด"
ความสำคัญ
ความสำคัญของสายแร่เพกมาไทต์ คือ การที่มีธาตุอื่น ๆ ซึ่งมีธาตุรองอยู่เป็นจำนวนมากที่ยังคงหลงเหลือในสารละลายร้อนและจะมีโอกาสตกผลึกในสายแร่เพกมาไทต์นี้ ซึ่งแร่สำคัญเหล่านี้ได้แก่ เลพิโดไลท์ ทัวร์มาลีน เบริล สปอดโดมีน, แอมบลิโกไนท์ (Ambligonite), โทแพซ อะพาไทต์ และฟลูออไรต์ กลุ่มแร่หายากที่สามารถเกิดได้ในสายแร่เพกมาไทต์ ได้แก่ โคลัมไบต์ แทนทาไลท์ โมนาไซต์ โมลิบดีไนท์ และแร่ที่มีธาตุยูเรเนียม ประกอบอยู่ ซึ่งบางครั้งแร่หาหยากเหล่านี้บางครั้งมีขนาดผลึกใหญ่มากทำให้เป็นแร่เศรษฐกิจที่ดี
กะทกรกต้น
ทางภาคใต้ของไทย ใบนำไปแกงเลียง แกงส้มหรือแกงใส่กะทิแบบอื่น นำไปลวก จิ้มน้ำพริก เนื้อไม้มีรสฝาดใช้แก้พิษเบื่อเมา ใบตำพอกศีรษะ แก้หวัดคัดจมูก ปวดศีรษะ พืชที่เรียกกะทกรกในตำรายาโบราณ มักหมายถึงพืชชนิดนี้
แฮนด์ส (เพลง)
"แฮนด์ส" คือซิงเกิลที่ 14 ของคุมิ โคดะในรูปแบบซิงเกิลแม็กซี  ออกจำหน่ายเมื่อวันที่ 19 มกราคม พ.ศ. 2548 เปิดตัวสัปดาห์แรกในอันดับที่ 7 ของชาร์ตออริกอน  มียอดขายรวมประมาณ 49,000 ชุด  โดยซีดีของซิงเกิลนี้เป็นซีดีที่ป้องกันการทำการคัดลอกข้อมูล  หรือการทำซ้ำ
เพลง "แฮนด์ส" เป็นเพลงประกอบรายการ อุชิมูระโปรดิวซ์ ทางช่องนิปปอนทีวี  ส่วนเพลงหน้าบีอย่าง "ธรูเดอะสกาย" เป็นเพลงปิดของรายการ เดอะซันเดย์
มิวสิกวิดีโอเพลง "แฮนด์ส" สร้างขึ้นใน 2 ฉบับ ฉบับแรกบรรจุในซิงเกิล "แฮนด์ส" ในส่วนของดีวีดี และอยู่ในอัลบั้ม เบสต์~เฟิสต์ธิงส์~  และฉบับอัลบั้มบรรจุในอัลบั้ม ซีเคร็ต
มิแรนดา เคอร์
มิแรนดา เมย์ เคอร์ (Miranda May Kerr) เกิดเมื่อวันที่ 20 เมษายน ค.ศ. 1983 เป็นนางแบบสาวชาวออสเตรเลีย มิแรนดามีชื่อเสียงในปี 2007 เนื่องจากเป็น 1 ในนางฟ้าของวิกตอเรียส์ซีเคร็ต เธอเป็นชาวออสเตรเลียเพียงคนเดียวที่ได้ร่วมงานกับวิกตอเรียส์ซีเคร็ต และเป็นตัวแทนออสเตรเลียที่ได้เป็นส่วนหนึ่งของห้างสรรพสินค้าของชนชั้นสูงหรือคนมีระดับอย่างห้างเดวิดโจนส์ นอกจากนี้เธอยังเปิดตัวสินค้าในแบรด์ของเธอเอง ซึ่งเป็นออแกนิคสกินแคร์ มีชื่อว่า KORA Organics และหนังสือของเธอเองที่มีชื่อว่าTreasure Yourself มิแรนดาเริ่มจากการเป็นนางแบบแฟชั่นที่เป็นแนวแฟชั่นอุตสาหกรรมเมื่อเธออายุได้ 13 ปี เริ่มจากชาลีโมเดลเอเจนซี และมิแรนดาเข้าร่วมการประกวดของนิตยสาร Dolly ในการหานางแบบ และเธอชนะในปี 1997 ในปี 2010 เธอแต่งงานกับนักแสดงชาวอังกฤษ ออร์แลนโด บลูม ทั้งคู่แยกทางกันในปี 2013
ชีวิตในวัยเด็ก
มิแรนดาเกิดที่ซิดนีย์และเติบโตในเมืองกันเนดาห์ รัฐนิวเซาท์เวลส์ เธอเป็นลูกสาวของเทเรเซและจอห์น เคอร์ แม่ของเธออายุ 17 ปีเมื่อเธอเกิด เธอมีน้องชายชื่อ แมทธิว ซึ่งอายุน้อยกว่าสองปี เคอร์มีเชื้อสายอังกฤษ รวมถึงสกอตแลนด์และฝรั่งเศส ในวัยเด็ก เธอมักจะขับรถจักรยานยนต์และขี่ม้าในฟาร์มของคุณยายของเธอ เธออธิบายชีวิตในวัยเด็กของเธอในชนบทของออสเตรเลียว่า "เรียบง่ายมาก ไม่มีการเสแสร้งและไม่มีใครใส่ใจว่าคุณจะสวมใส่เสื้อผ้าแบบไหน ทุกคนสามารถเป็นตัวของตัวเองได้"
ครอบครัวของเธอย้ายมาที่บริสเบนเพื่อให้มิแรนดาและน้องสัมผัสและมีประสบการณ์การใช้ชีวิตในเมือง ในปี 2000 เธอจบการศึกษาจากโรงเรียน All Hallows' School เธอศึกษาวิชาเกี่ยวกับโภชนาการและจิตวิทยาสุขภาพ ก่อนที่จะเริ่มมาเป็นนางแบบ
1997–2006
เมื่อตอนอายุ 13 มิแรนดาเริ่มเข้ามาและชนะการประกวดจากการแข่งขันที่จัดโดยนิตยสารดอลลี นิตยสารสำหรับวัยรุ่น เธอบินไปถ่ายแบบให้กับนิตยสารที่ซิดนีย์ 1 สัปดาห์ก่อนที่จะเป็นวันเกิดเธอในวัย 14 ปี เมื่อมิแรนดาชนะ สื่อท้องถิ่นกลับแสดงความกังวลเกี่ยวกับสิ่งที่เธอยังเด็กเกินไปกับการถ่ายแบบ มีการโต้เถียงกับข้อกังวลเกี่ยวกับการที่ไปยกย่องเธอว่าเป็นเด็กหญิงที่โลดแล่นในวงการแฟชั่น ความสวยความงาม และอุตสาหกรรมความบันเทิง
มิแรนดาเซ็นสัญญากับ ชิคเมเนทเมนต์ซิดนีย์ดิวิชั่น เธอเริ่มที่เป็นที่รู้จักมากขึ้นหลังจากโฆษณาชุดเดินชายหาดที่โดดเด่นของออสเตรเลียที่อยู่ในเครือบิลลาบอง มิแรนดาเป็นนางแบบของแบรนด์ชุดโต้คลื่น และมีการทำงานให้กับแบรนด์ของ Tigerlily, Roxy, Billabong Girls และ One Teaspoon มิแรนดายังเป็นแบรนด์แอมบาสเดอร์ของ Seafolly แบรนด์ชุดว่ายน้ำที่เป็นที่รู้จักมากที่สุดของออสเตรเลีย หลังจากเป็นนางแบบในออสเตรเลียและญี่ปุ่น มิแรนดาย้ายไปอยู่ที่นครนิวยอร์ก และเธอได้ถือหุ้นส่วนน้อยที่ Bowery Ballroom ซึ่งเป็นสถานที่แสดงดนตรี
ในนิวยอร์ก มิแรนดาได้เดินแบบบนเวทีเดินแบบมากมาย ในต้นปี 2004 เธอเซ็นสัญญาการเป็นนางแบบกับเน็กซ์แมเนจเมนต์ หลังจากนั้นเธอก็ได้เดินแบบและถ่ายแบบให้กับหลากหลายแบรนด์ รวมไปถึง ลีวายส์ และแอล.เอ.เอ็ม.บี. มิแรนดายังได้ถ่ายแบบในนิตยสารอย่างเช่น แอล, โว้กออสเตรเลีย, และฮาร์เปอส์บะซาร์ รวมถึงยังมีโฆษณาทางรายการโทรทัศน์ของแบรนด์ เช่น Portmans, Bonds และ Veet
ในต้นปี 2006 มิแรนดาปรากฏตัวในชุดฟินาเลในตอนของรายการทีวีโชว์โปรเจกต์รันเวย์ เป็นนางแบบเสื้อผ้าให้กับให้กับผู้เข้าประกวด Daniel Vosovicในคอลเลคชั่นสุดท้าย เธอเป็นคนแรกที่เดินบนแคทวอล์ก เธอต้องต่อสู้กับตลาดที่อเมริกาเมื่อเธอได้เซ็นสัญญากับบริษัทเครื่องสำอางยี่ห้อดังอย่างเมย์เบลลีนด้วยค่าตัวที่ค่อนข้างสูง เป็นแคมเปญที่เป็นซีรีส์ที่เน้นขายให้กับนิตยสารเกี่ยวกับความงามทั่วโลก และต่อมาได้เล่นมิวสิกวิดีโอที่เป็นซิงเกิลที่ชื่อว่า "Number One" ของศิลปินฟาร์เรลล์ วิลเลียมส์ ร่วมกับคานเย เวสต์
2007–ปัจจุบัน
หลังจากที่เธอประสบความสำเร็จกับแบรนด์อย่าง เมย์เบลลีนแล้ว ในปี 2007 มิแรนดาก้าวเข้ามาในฐานะวงการนางแบบคนแรกของออสเตรเลียที่ถูกเสนอให้มาเซ็นสัญญากับวิกตอเรียส์ซีเคร็ต แทนที่ จิเซล บุนเชน นางแบบชาวบราซิลที่มีค่าตัวสูง และเธอก็กลายเป็นชาวออสเตรเลียคนแรกที่เป็นหนึ่งในนางฟ้าของวิกตอเรียส์ซีเคร็ต เป็นการเข้าร่วมเซ็นสัญญาที่จะเป็นนางแบบของชุดชั้นในยักษ์ใหญ่ ร่วมกับอาเลซังดรา อังบรอซียู, Karolína Kurková, อาดรียานา ลีมา, Selita Ebanks, อิซาเบล โกลาร์ท, และไฮดี คลุม ก่อนที่มิแรนดาจะก้าวเข้ามาเป็นนางฟ้าของวิกตอเรียส์ซีเคร็ตในปี 2007 มิแรนดาได้รับคัดเลือกให้สวมชุดชั้นในที่ประดับไปด้วยอัญมณีมีความมูลค่าสูงในงาน Alessandra Ambrosio as the face of PINK ในปี 2006 มิแรนดาได้รับความนิยมเพิ่มขึ้นเรื่อย ๆ จากในการเข้ามาอยู่ในกลุ่มของนางฟ้าของวิกตอเรียส์ซีเคร็ต และได้รับความนิยมไปทั่วโลกเมื่อเธอปรากฏตัวในรายการโทรทัศน์ในการแสดงแบบแฟชั่นโชว์ของรันเวย์ในวิกตอเรียส์ซีเคร็ต ในปี 2006, 2007, 2008 และ 2009 ซึ่งมีการออกอากาศใน 4 ทวีป
ในปี 2007 มิแรนดาได้เซ็นสัญญาที่จะปรากฏหน้าของเธอที่ร้านค้าปลีกอย่าง Arden B หลังจากที่เปิดตัวแคมเปญในช่วงฤดูใบไม้ผลิและฤดูร้อน มิแรนดากลับมาอีกครั้งในช่วงฤดูใบไม้ร่วง ปี 2007 แคมเปญนี้ได้ช่างภาพมืออาชีพอย่าง Diego Uchitel เป็นผู้ที่ถ่ายทอดผลงานของการถ่ายแบบชิ้นนี้ หลังจากที่ประสบความสำเร็จในการเป็นนางแบบให้กับวิกตอเรียส์ซีเคร็ตแล้ว มิแรนดายังปรากฏตัวเป็นแขกรับเชิญในซีรีส์ของ ซีบีเอส อย่างเรื่อง "ฮาวไอเม็ตยัวร์มาเธอร์"  ร่วมกับนางฟ้าคนอื่น ๆ อย่าง อาดรียานา ลีมา, Marisa Miller, อาเลซังดรา อังบรอซียู, ไฮดี คลุม และ Selita Ebanks
เธอได้กลายเป็นส่วนหนึ่งในแบรนด์ Clinique และได้ทำการเซ็นสัญญาด้วยตัวเลข 6 หลักในการเป็นหน้าใหม่ในห้างสรรพสินค้าเดวิด โจนส์ ในออสเตรเลีย ซึ่งมาแทนนางแบบอย่าง เมแกน แกล ในปี 2008 เธอได้รับค่าจ้างประมาณ 3.5 ล้านดอลลาร์สหรัฐใน 12 เดือนที่ผ่านมา นิตยสารทางการเงินอย่างฟอบส์ ได้จัดอันดับว่ามิแรนดาอยู่ในอันดับ 10 ของนางแบบที่มีค่าตัวสูงที่สุดโลก
ตั้งแต่ปี 2009 มิแรนดาก็อยู่ในโฆษณาของแคมเปญ XOXO ทั้งฤดูใบผลิและฤดูร้อน ในปี 2009 เธอถูกนิตยสารชื่อดังอย่างฟอบส์ จัดให้อยู่ในอันดับ 9 ของนางแบบที่มีค่าตัวสูงที่สุดในโลก ซึ่งอยู่ที่ประมาณ 3 ล้านดอลลาร์สหรัฐ เธอได้ออกจาก NEXT Model Management และเซ็นสัญญากับ IMG Models
ในเดือนมิถุนายน 2009 มิแรนดาได้มีประเด็นในภาพที่เธอขึ้นปกให้กับนิตยสาร โรลลิ่ง สโตน ออสเตรเลีย ซึ่งภาพนั้นป็นในภาพเธอเปลือยกายแล้วถูกล่ามโซ่ไว้กับต้นไม้ จุดประสงค์ก็เพื่อปลูกจิตสำนึกให้อนุรักษ์โคอาลาที่ใกล้จะสูญพันธุ์ ซึ่งเป็นงานการกุศลที่เธอเข้าไปร่วมงาน รวมไปถึงองค์กรพิทักษ์สัตว์ (Wildlife Warriors Worldwide) และเธอยังมีงานการกุศลเกี่ยวกับเด็ก เช่น Children International ในเดือนตุลาคม 2009 มิแรนดาได้เปิดตัวแบรนด์ของเธอเองซึ่งเป็นผลิตภัณฑ์ที่เป็นเครื่องสำอางเกี่ยวกับผิว ภายใต้ชื่อแบรนด์ว่า KORA Organics ที่ได้ทำร่วมกับ จอร์จ มอสกอส ชาวออสเตรเลีย ซึ่งได้กลายมาเป็นในรูปแบบบริษัท
เธอได้ปรากฏตัวในปี 2010 ปฏิทิน พีเรลลี ถ่ายภาพโดยเทร์รี ริชาร์ดสันในประเทศบราซิล ในเดือนสิงหาคม ปี 2010 มิแรนดาได้ออกมาสร้างแรงบันดาลใจจากตัวเธอเอง ผ่านหนังสือ self-help book ซึ่งหนังสือประเภทนี้จะเป็นหนังสือที่เป็นแรงบันดาลใจให้คนอ่านนั้นพึ่งพาตนเอง,หนังสือ Treasure Yourself ซึ่งหนังสือ Treasure Yourself จะเน้นในกลุ่มวัยรุ่นผู้หญิง บาเลนเซียกาได้ออกมาเปิดตัวนางแบบค่าตัวสูงที่อยู่ในเส้นทางวงการอาชีพนางแบบ และทำการเลือกเฟ้นหานางแบบโดยได้กรรมการมาคัดเลือกคือ Ashley Brokaw และ Nicolas Ghesquière และได้เลือกมิแรนดาให้เข้าเดินแบบให้กับแบรนด์ในฤดูใบไม้ผลิ ปี 2010 และเธอได้ออกแบบแฟชั่นโชว์เองเป็นครั้งแรก ในฤดูกาลต่อมาเธอได้เดินแบบให้กับ Prada ในฤดูใบไม้ร่วงในปี 2010 เป็นคอลเลกชันใน Milan Fashion Week ร่วมกับเหล่านางฟ้าอย่าง Doutzen Kroes และอาเลซังดรา อังบรอซียู มิแรนดาเป็นแบบให้แคมเปญของ Prada และ Jil Sander และถ่ายภาพโดย Steven Meisel ซึ่งเป็นหน้าปกของนิตยสารโว้กอิตาลี ในฉบับเดือนกันยายน 2010 ในเดือนมกราคม 2011 มิแรนดาได้กลายเป็นนางแบบคนแรกที่ท้องในนิตยสารโว้กในโว้กออสเตรเลีย ตอนที่ถ่ายแบบนั้น เธอตั้งครรภ์ได้ 6 เดือน ในเดือนมีนาคม เธอกลับเข้ามาในคอลเลกชันของบาเลนเซียกา ในฤดูใบไม้ร่วง 2011 คอลเลกชันของ Paris Fashion Week สองเดือนหลังจากที่ให้กำเนิดบุตรชาย มิแรนดาได้ถ่ายรูปเปลือยในปี 2011 ลงนิตยสารฮาร์เปอส์บะซาร์ ในเดือนตุลาคม ที่ปารีสแฟชั่นวีก เธอได้เดินแบบในแบรนด์ของดียอร์, Lanvin, ชาเนล, John Galliano, Stella McCartney, Viktor & Rolf และโลเอเบ  มิแรนดาได้ถูกเลือกให้นำเสนอชุดชั้นในของวิกตอเรียส์ซีเคร็ตมูลค่า 2.5 ล้านเหรียญในงาน Victoria's Secret Fantasy Treasure Bra ที่จัดขึ้นในเดือนพฤศจิกายน ปี 2011
ในเดือนมกราคม 2012 เธอได้รับเลือกให้เป็นแบรนด์แอมบาสเดอร์ของสายการบินควอนตัส ซึ่งเป็นสายการบินที่ใหญ่ที่สุดในออสเตรเลีย ในเดือนมิถุนายน มิแรนดาได้เซ็นสัญญากับเพื่อเป็นตัวแทนของ Samantha Thavasa ซึ่งเป็นแบรนด์กระเป๋าชื่อดังของประเทศญี่ปุ่นซึ่งมักใช้ดาราหรือพรีเซนเตอร์ชื่อดังระดับฮอลลีวูด ซึ่งโปรโมทกระเป๋าในภายใต้ชื่อแบรนด์ว่า "Malissa" ในเดือนพฤศจิกายน เธอก็ได้มีชื่อในแบรนด์เสื้อผ้าไฮสตรีท แมงโก แทนที่เคต มอส สำหรับฤดูกาลใบไม้ผลิ/ฤดูร้อน ปี 2012 มิแรนดาถูกจัดอันดับให้อยู่ในอันดับ 7 ของนิตยสารฟอบส์ นางแบบที่มีค่าตัวที่สูงที่สุดในโลก ซึ่งเธอได้รับค่าจ้างราว 4 ล้านดอลลาร์สหรัฐ
ในเดือนมีนาคม 2013 มีการเจรจาเกี่ยวกับการเซ็นสัญญาของเธอต่ออีก 5 ปี กับเดวิด โจนส์ ซึ่งทำไม่สำเร็จ แต่การเจรจาก็จบลงด้วยดีทั้งสองฝ่าย หลังจากนั้น 1 เดือน มีการรายงานข่าวว่าสัญญาค่าตัว 1 ล้านดอลลาร์สหรัฐกับวิกตอเรียส์ซีเคร็ตไม่ได้ถูกต่อ จากแหล่งข่าวระบุว่ามิแรนดานั้นอยู่ในจุดที่มี "ชื่อเสียงยากขึ้น" หรืออยู่ในจุดอิ่มตัว และ ไม่ได้เป็น "จุดขายหลักของวิกตอเรียส์ซีเคร็ตอีกต่อไป" อย่างไรก็ตามเจ้าหน้าการตลาดจากวิกตอเรียส์ซีเคร็ต Ed Razek ซึ่งเชิญมิแรนดาให้ร่วมการเดินแฟชั่นโชว์ในปีนั้น
เธอถูกจัดอันดับให้อยู่อันดับ 2 จากนิตยสารฟอบส์ในปี 2013 ในฐานะนางแบบที่มีค่าตัวสูงที่สุดในโลกซึ่งประมาณการค่าจ้างของเธอนั้นราว 7.2 ล้านดอลลาร์สหรัฐ ซึ่งเพิ่มขึ้น 3.2 ล้านเหรียญและกระโดดจากลำดับที่ห้าจากการจัดอันดับในปีก่อนหน้า ในเดือนตุลาคม มิแรนดาปรากฏกายที่ออสเตรเลียของงานแคมเปญคริสตันสวารอฟสกี้(Swarovski) ในฤดูใบไม้ร่วงในปี 2013 และในเดือนธันวาคม เธอได้เป็นดาราในเวปไซด์โซเชียลช้อปปิ้งของ ShopStyle's ซึ่งเป็นแคมเปญระดับชาติ
ในเดือนกุมภาพันธ์ 2014 มิแรนดาได้ถูกแทนที่โดยจิเซล บุนเชน ในงานของแบรนด์เสื้อผ้าสวีเดน เอชแอนด์เอ็ม และยังเข้าร่วมแคมเปญกับแบรนด์อย่าง รีบอค และ Wonderbra
ในวันที่ 22 เมษายน 2014 มิแรนดาได้ปล่อยผลงานครั้งแรกหลังจากเป็นโสด ในปกนิตยสารเอลวิส เพรสลีย์
ภาพต่อสาธารณะชน
thumb|มิแรนดา เคอร์ ที่เมือง[[เพิร์ท (ออสเตรเลีย)|เพิร์ท ประเทศออสเตรเลีย
มิแรนดายังถูกกล่าวขานว่าเธอเป็นอันดับ 4 ในท๊อป 20 นางแบบที่มีความเซ็กซี่ที่สุดในโลก. เธอถูกจัดอันดับในนิตยสาร เอฟเอชเอ็ม ว่าติดอันดับที่ 56 ของโพลในผู้หญิง 100 คนที่เซ็กซี่ที่สุดในปี 2009, อันดับที่ 36 ในปี 2010, อันดับที่ 44 ในปี 2011, อันดับ 51 ในปี 2012, อันดับ 56 ในปี 2013 และอันดับที่ 48 ในปี 2014. ชื่อของมิแรนดายังติดอยู่ 1 ใน "100 ผู้หญิงที่ฮอตตลอดกาล" โดยนิตยสาร Men's Health คนที่เคยถูกจัดอันดับก็มี ออเดรย์ เฮปเบิร์น( ออเดรย์ เฮปเบิร์น) ดาราฮอลิวูดชื่อดัง,เกรซ เคลลี(เกรซ เคลลี) ซึ่งเป็นเจ้าหญิงที่สิริโฉมของโมนาโก และ โซเฟีย ลอเรน(โซเฟีย ลอเรน) นักแสดงสาวชาวอิตาลี. เธอยังถูกได้รับการขนานนามว่า "เป็นผู้หญิงที่เซ็กซี่ที่สุดที่ยังมีชีวิตอยู่ในปี 2012:Sexiest Woman Alive 2012" โดยนิตยสาร Esquire UK. เธอยังได้ถูกจัดอันดับเป็นประจำในนิตยสาร AskMen's ติดอันดับ 1 ใน 99 ของผู้หญิงที่กำลังมาแรง อันดับที่ 19 ในปี 2008, อันดับที่ 46 ในปี 2009, อันดับที่ 10 ในปี 2010, อันดับที่ 5 ในปี 2011, อันดับที่ 25 ในปี 2012, อันดับที่ 6 ในปี 2013 และ อันดับที่ 46 ในปี 2014.
นางแบบอย่างมิแรนดามีสัญลักษณ์ทางการค้าหรือเอกลักษณ์ก็คือรอยยิ้มในลักยิ้มของเธอ ช่างภาพที่มีชื่อเสียงอย่างรัสเซล เจมส์(Russell James) ได้กล่าวไว้ว่า
"ชาวสหรัฐได้หลงรักเธอ พวกเรารักเธอ เพราะว่าเธอเป็นหญิงสาวที่ดูน่ารักอย่างไม่น่าเชื่อ(girl-next-door มีความหมายว่าเป็นหญิงสาวที่น่าคบหา มีความเป็นมิตร มีความใสซื่อ รวมๆ คือ หญิงสาวในอุดมคติ) และเธอสวยเป็นบ้าเลย มันหมายถึงผู้หญิงที่ไม่สามารถจะข่มขู่ใครได้โดยลุคของเธอ และผู้ชายจะต้องพูดถึงเธอ มันวิเศษมากที่มารวมอยู่ในตัวเธอ คนต้องการที่อยู่รายล้อมตัวเธอ เธอสนุกบนภาพถ่ายและเธอเป็นผู้หญิงไม่โง่ ซึ่งเป็นลักษณะนิสัยที่น่ารำคาญมากกับนางแบบบางคน"
"The US has fallen in love with her. We love her because she has the most incredible girl-next-door look and she's also insanely beautiful. It means women are not intimidated by her looks and guys think they might be able to talk to her. It's a fantastic combination ... people want to be around her; she's fun on a shoot … and she's not stupid, which can be a very annoying trait among some models."
ตัวแทนแอเจนซี่ของนางแบบ เออซูล่า(Ursula Hufnagl) ได้ให้คำนิยามที่อธิบายเกี่ยวกับมิแรนดาได้ว่า "เห็นด้วยเป็นอย่างมากว่าเธอสมบูรณ์แบบ", อ้างมาจากความสามารถในการ "ขายสินค้าอย่างแท้จริง".
ชีวิตส่วนตัว
ในปี 2003 มิแรนดาเริ่มเดทกับโบรกเกอร์ทางการเงินที่ชื่อว่าแอนเดรียน แคมมิเลอรี (Adrian Camilleri) ที่เป็นคณะกรรมการกำกับหลักทรัพย์และการลงทุนของออสเตรเลีย (Australian Securities and Investments Commission) แอนเดรียนถูกพบว่ามีความผิดในห้าข้อหาพฤติกรรมหลอกลวงจากเดือนกุมภาพันธ์ปี 2003 ถึงกุมภาพันธ์ ปี 2004 มิแรนดาก็เลยจบความสัมพันธ์กับเขาลง ในปี 2007 หนังสือพิมพ์ได้รายงานข่าวอ้างว่ามิแรนดาได้รับความเดือดร้อนเกี่ยวข้องกับทางการเงิน "หลังจากที่แฟนหนุ่มได้ให้คำปรึกษาทางการเงินกับเธอ" แต่เธอเลือกที่จะไม่ฟ้องร้องหรือไม่ดำเนินคดีทางกฎหมาย
ก่อนหน้าที่เธอจะเดทกับ เจย์ ลียง เป็นนักร้องนำของวงทามารามา (Tamarama) เธอได้ปรากฏตัวของ MTV ที่ทำไว้ในฤดูกาลหนึ่งของซีรีส์ The City มิแรนดาได้ร่วมแสดงในมิวสิควิดีโอของวงทามาราม่าในเพลง "Everything To Me" ทั้งคู่ได้เริ่มเดทกันในปี 2003 และปีที่ 4 เริ่มพัฒนาความสัมพันธ์และความสัมพันธ์จบลงในช่วงกลางปี 2007
มิแรนดาเริ่มคบหากับนักแสดงชาวอังกฤษ ออร์แลนโด บลูม ในปลายปี 2007 ในปี 2009 แกงค์บริง ริง(Bling Ring) บุกเข้าไปบ้านของออร์แลนโด ซึ่งเป็นแกงค์ขโมยของ เสื้อผ้าแบรนด์หรู และอัญมณี ในกรณีนี้ แกงค์ต้องการที่จะขโมยชุดชั้นในของวิกตอเรียส์ซีเคร็ตของมิแรนดา มิแรนดาและออร์แลนโด ประกาศหมั้นกันในเดือนมิถุนายน 2010 และพวกเขาได้แต่งงานหลังจากนั้น 1 เดือน มิแรนดาได้ให้กำเนิดลูกชายชื่อ ฟริน คริสโตเฟอร์ แบรนด์ชาร์ต โคปแลนด์ บลูม(Flynn Christopher Blanchard Copeland Bloom) ในเดือนมกราคม 2011 ชื่อกลางที่ชื่อคริสโตเฟอร์นั้นมาจากชื่อแฟนเก่าของมิแรนดา ที่ชื่อว่า คริสโตเฟอร์ มิเดิลบลูค เขาเสียชีวิตจากอุบัติเหตุทางรถยนต์ในปี 1998 เมื่อเขาอายุได้เพียง 15 ปี ในเดือนตุลาคม ปี 2013 มิแรนดากับออร์แลนโด ได้ประกาศว่าได้แยกกันอยู่หลายเดือนก่อนหน้านี้ และประกาศว่าจะแยกทางกัน
มีการรายงานอ้างว่ามิแรนดาเป็นชาวพุทธ เธอได้บอกกับ เดอะเดลีเทลิกราฟ "ฉันไม่ใช่ชาวพุทธ ฉันเป็นคริสเตียน ฉันอธิฐานกับพระเจ้าทุกวัน ฉันทำสมาธิและทำโยคะทุกวัน ฉันไม่มีศาสนา ฉันสนใจเกี่ยวกับเรื่องจิตใจ การสวดมนต์เป็นสิ่งที่คุณยายฉันสอนมาเป็นอย่างดี ฉันจะสวดมนต์และความกตัญญูเป็นสิ่งที่ยิ่งใหญ่มากสำหรับฉัน" เธอกล่าวกับเดอะกลอสหลังจากนั้นว่า
"ฉันชอบสวดมนต์และฉันชอบทำสมาธิ ฉันจะใช้เวลา 3 นาทีสำหรับสวดมนต์และใช้เวลาเล็กน้อยประมาณ 5 นาทีสำหรับทำสมาธิวันละสองครั้ง - เหมือนว่าจะพุ่งเหมือนลูกศรไปยังเป้าหมายที่เราต้องการ เมื่อฉันสวดมนต์ฉันจะขอบคุณธรรมชาติที่ทำให้เกิดความงามทั้งหมดของโลกใบนี้ มันเป็นเรื่องเกี่ยวกับความคิดที่สำนึกในบุญคุณ และฉันจะอธิฐานต่อพระคริสต์ฉันจะพูดว่า ขอบคุณสำหรับวันนี้และครอบครัวของฉันและสุขภาพของฉัน และถ้าฉันอายุมากขึ้นฉันจะเพิ่มคำอธิฐานว่า 'โปรดส่องแสงสว่างให้ฉัน โปรดเปิดหัวใจของฉัน จักระ (จักระ หมายถึงพลังแฝงที่อยู่ในทุก ๆ สิ่งในโลกไม่ว่าจะมีชีวิตหรือไม่) เปิดช่องรับแสงและยกระดับจิตใจของฉัน เพื่อที่ฉันจะได้ดีขึ้นเรื่อย ๆ"
"I like to pray and I like to meditate. Doing just three minutes of prayer and a minimum of five minutes meditation twice a day sets the tone—like an arrow so that you’re hitting your target. When I pray I always thank Mother Nature for all the beauty in the world; it’s about having an attitude of gratitude. And then I pray to Christ to say, 'Thank you for this day and my family and my health,' and now that I'm older I’ve added, ‘Please illuminate me. Please open my heart chakra. Open my aperture and uplift my consciousness so that I can be the best version of myself.’"
ฉันให้เครดิตกับการทำสมาธิ ฉันจะพูดกับเพื่อนและเขียนวิธีการที่ท้าทายอย่างเช่น มิดเดลบลุ๊คตาย(Middlebrook's death) และ "ทำให้การอธิฐานมีความสำคัญเพื่อที่จะให้อภัยตัวเองและคนอื่น"
มิแรนดารักษาร่างกายของเธอด้วยการฝึกโยคะทุกวัน วิ่งเบาๆ และคุมน้ำหนักโดยกินผักนึ่ง ผลไม้สด และปลา มิแรนด้าบอกกับผู้อ่านชาวออสเตรเลียผ่านหนังสือนิตยสารคอสโมโพลิเทนว่า น้ำมันมะพร้าว เป็นสิ่งสำคัญที่ทำให้ผิวของเธอใส ผมเงางามและรูปร่างสวยงาม เธอบอกกับนิตยสารว่าเธอกินวันละ 4 ช้อนชา มีทั้งในสลัด และการปรุงอาหารหรือในชาเขียวที่เป็นเครื่องดื่มของเธอ
อันวัร อัสซาดาต
มุฮัมมัด อันวัร อัสซาดาต (محمد أنور السادات; Muhammad Anwar al-Sadat; 25 ธันวาคม พ.ศ. 2461 - 6 ตุลาคม พ.ศ. 2524) นักการทหาร นักการเมืองและประธานาธิบดีแห่งอียิปต์ตั้งแต่วันที่ 28 กันยายน พ.ศ. 2513 - 6 ตุลาคม พ.ศ. 2524 ซึ่งเป็นวันที่ถูกยิงเสียชีวิต ได้รับการยอมรับในประเทศอียิปต์และนานาชาติว่าเป็นชาวอียิปต์ที่มีอิทธิพลในตะวันออกกลางมากที่สุดในประวัติศาสตร์สมัยใหม่
อันวัร อัสซาดาต เป็นผู้นำชาติอาหรับชาติแรกที่สถาปนาความสัมพันธ์ทางการทูตกับอิสราเอล และเดินทางไปเยือนอิสราเอลใน พ.ศ. 2520 หลังจากสงครามระหว่างอิสราเอลกับอียิปต์ และซีเรีย เมื่อ พ.ศ. 2516 ส่งผลให้กลุ่มมุสลิมหัวรุนแรงไม่พอใจ และลอบสังหารเขาในวันที่ 6 ตุลาคม พ.ศ. 2524
อันวัร อัสซาดาต ได้รับรางวัลโนเบลสาขาสันติภาพ ร่วมกับเมนาเฮม เบกิน นายกรัฐมนตรีอิสราเอล ในปี พ.ศ. 2521
กฎหมู่
กฎหมู่ (mob rule, mobocracy, หรือ ochlocracy) เป็นศัพท์ทางการเมืองซึ่งมีผู้นิยามไว้ต่าง ๆ กัน เช่น พจนานุกรมของเวบสเตอร์ ว่า ได้แก่ การปกครองโดยฝูงชนวุ่นวาย (mob) พจนานุกรมออกซ์ฟอร์ด ว่า ได้แก่ การที่สถานการณ์ทางการเมืองถูกควบคุมโดยบรรดาผู้ปราศจากความถูกต้องตามกติกาหรือกฎหมาย ซึ่งมักมีการใช้ความรุนแรงหรือการขู่เข็ญ และ พจนานุกรมคอลลินส์ ว่า ได้แก่ สภาพที่บุคคลกลุ่มใหญ่กระทำการโดยขัดต่อความยินยอมของรัฐบาลหรือเจ้าหน้าที่
กรณีในหน้าประวัติศาสตร์ที่ได้รับการยกขึ้นเป็นตัวอย่างของการปกครองด้วยกฎหมู่ คือ การพิจารณาคดีแม่มดที่ซาเลมในคริสต์ทศวรรษ 1690 ซึ่งอาศัยด้วยความเชื่อของคนส่วนใหญ่มากกว่าจะดำเนินตามตรรกะของกฎหมาย
การใช้ความรุนแรงโดยฝูงชนวุ่นวาย (mob violence) ในขบวนการแลตเทอร์เดย์เซนต์สมัยแรก ๆ ก็ได้รับการยกเป็นตัวอย่างเช่นกัน เหตุการณ์ดังกล่าวรวมกรณีที่ฝูงชุนวุ่นวายรุมขับไล่และสังหารชาวมอรมอน เช่น การขับชาวมอรมอนและสังหารหมู่ชาวมอรมอนที่ในมิสซูรีใน ค.ศ. 1838 การฆ่าโจเซฟ สมิท ใน ค.ศ. 1844 และการฆ่าโจเซฟ สแตนดิง ใน ค.ศ. 1879
นอกจากนี้ การรุมประชาทัณฑ์ก็ได้รับการยกว่า เป็นอีกตัวอย่างหนึ่งของการปกครองด้วยกฎหมู่
ปลาตะเกียง
ปลาตะเกียง (myctophids,μυκτήρmyktḗr) เป็นปลาทะเลลึกเล็กมีจำนวน 246 ชนิดใน 33 สกุลและพบได้ในมหาสมุทรทั่วโลก พวกมันถูกตั้งชื่อตามความสามารถในการเรืองแสงของมัน จากการสุ่มตัวอย่างตรวจสอบปลาให้ทะเลลึกนั้นพบว่ามันมีจำนวนมากถึง 65% ของสายพันธุ์ปลาทะเลลึกทั้งหมด หรือก็คือมันเป็นสัตว์มีกระดูกสันหลังที่กระจายพันธุ์อยู่อย่างแพร่หลายและมีประชากรมากที่สุดและยังมีบทบาททางนิเวศวิทยาที่สำคัญอย่างมากในฐานะของเหยื่อของสิ่งมีชีวิตขนาดใหญ่ เช่น หมึกกล้วยและเพนกวินราชา ถึงแม้ว่ามันจะมีสายพันธุ์และจำนวนที่เยอะแต่กลับมีการทำประมงปลาชนิดนี้แค่ที่อ่าวโอมานและแอฟริกาใต้เท่านั้น
ลักษณะ
ปลาตะเกียงจะมีรูปร่างที่เรียวเล็กมีเกล็ดเล็ก ๆ สีขาวปกคลุมหัวค่อนข้างกลมและมีดวงตาทรงกลมขนาดใหญ่มีขากรรไกรขนาดเล็กที่ประกบติดกันได้ดีมีฟันชุดเล็กที่ขากรรไกรบนและล่าง มีครีบขนาดเล็กแต่บางชนิดก็มีครีบหลังที่ยาว พวกมันมีถุงลมที่เต็มไปด้วยไขมันเพื่อใช้ในสถานที่ ๆ มีแรงกดดันสูง
มันมีอวัยวะผลิตแสง (photophores) ซึ่งจะจัดเรียกต่างกันไปตามชนิดและเพศของพวกมันซึ่งเพศผู้จะอยู่เหนือหางเพศเมียจะอยู่ใต้หางส่วนแบบตามชนิดก็จะมีแบบที่ใต้ท้อง, ด้านบนลำตัวหรือบนหัวบริเวณใกล้เคียงกับดวงตา ซึ่งอวัยวะผลิตแสงเหล่านี้จะผลิตแสงที่มีสีฟ้า, สีเขียวหรือสีเหลืองอ่อน
ปลาตะเกียงส่วนมากมักเป็นปลาขนาดเล็กประมาณ 2 ถึง 30 เซนติเมตร (0.79 ถึง 11.81 นิ้ว) ซึ่งส่วนใหญ่พวกมันจะมีขนาดไม่เกินมี 15 ซม. (5.9 นิ้ว) ปลาตะเกียงที่อยู่น้ำตื้นจะมีสีผิวเป็นสีฟ้า, สีเขียวหรือสีน้ำเงิน แต่ที่อยู่ในทะเลลึกจะมีสีน้ำตาลจนถึงสีดำและปลาตะเกียงนั้นเป็นปลาที่มีประชากรเยอะมากในสายพันธุ์ของสัตว์มีกระดูกสันหลัง
นิเวศวิทยา
โดยปกติแล้วช่วงตอนกลางวันพวกมันจะอยู่บริเวณน้ำลึกประมาณ 300 และ 1,500 เมตร (980 และ 4,920 ฟุต) แต่พอตกเย็นพวกมันจะขึ้นมาอยู่ที่บริเวณน้ำลึกระหว่าง 10 ถึง 100 เมตร (33 และ 328 ฟุต) เพื่อหลบหนีการไล่ล่าจากนักล่าอีกทั้งเพื่อมาหาอาหาร เช่น แพลงค์ตอน พอเริ่มเช้าพวกมันก็จะกลับลงไปที่ทะเลลึกเหมือนเดิม
ความหลากหลายของรูปแบบการย้ายถิ่นเกิดขึ้นแค่กับบางชนิดเท่านั้นปลาตะเกียงที่อาศัยอยู่ลึกมาก ๆ อาจไม่มีการโยกย้ายใด ๆ ในขณะที่บางชนิดอาจทำเช่นนั้นเป็นระยะ ๆ รูปแบบการย้ายนั้นอาจจะขึ้นกับช่วงอายุ, เพศและฤดู
การเรียงตัวของอวัยวะเรืองแสง (photophores) นั้นจะแตกต่างกันตามชนิดซึ่งนั้นทำให้สื่อสารและหาคู่ผสมพันธุ์ได้ อีกทั้งพวกมันยังสามารถใช้แสงในการลวงตานักล่าได้ด้วยการควบคุมความสว่างของแสงนั้นให้เข้ากับสภาพแวดล้อมนั้นเอง
ปลาตะเกียงนั้นเป็นแหล่งอาหารที่สำคัญต่อระบบนิเวศเป็นอย่างมากและยังเป็นจุดเชื่อมโยงที่สำคัญในห่วงโซ่อาหารซึ่งมันจะเป็นเหยือของวาฬ, โลมา, ฉลาม, นกทะเลและอื่น ๆ อีกมากโดยปกติแล้วพวกมันกินแพลงค์ตอนเป็นอาหารแต่จากการศึกษาสำไส้ของพวกมันได้พบว่าพวกมันกินพลาสติกหรือขยะที่มนุษย์ทิ้งลงมาในทะเลอีกด้วย
การสำรวจ
ในช่วงสงครามโลกครั้งที่ 2 ทหารได้มีการสำรวจทะเลลึกผ่านคลื่นโซนาร์จึงได้พบกลุ่มของสิ่งมีชีวิตขนาดใหญ่ที่ระดับความลึก 300-500 เมตรซึ่งนั้นก็คือฝูงของปลาตะเกียงซึ่งมาพวกมันกำลังจะมากินแพลงค์ตอนในเวลาเย็น
จากการสำรวจชนิดและสายพันธุ์ปลาทะเลลึกพบว่าพวกมันนั้นเป็น 65% ของชนิดสายพันธุ์ปลาทะเลลึกทั้งหมดที่ค้นพบ จึงทำให้กล่าวได้ว่ามันเป็นสัตว์มีกระดูกสันหลังที่มีการกระจายพันธุ์ได้แพร่หลายในสถานที่ต่าง ๆ มากที่สุดซึ่งน้ำหนักโดยรวมของการประมงที่สามารถจับปลาชนิดนี้ได้นั้นมีน้ำหนักมากถึง 550-660 ล้านเมตริกตัน
วัดอรัญญวิเวก (จังหวัดเชียงใหม่)
วัดอรัญญวิเวก เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลอินทขิล อำเภอแม่แตง จังหวัดเชียงใหม่
ต่อมาได้มีการจัดตั้งเป็นวัดขึ้นอีกครั้ง ชาวบ้านได้มีการนิมนต์ครูบาอาจารย์กัมมัฏฐาน ให้มาอยู่ในที่ใดที่หนึ่งในหมู่บ้านเพื่อฟังธรรม ครั้งหนึ่งหลวงปู่มั่น ภูริทตฺโต ได้มาพบที่แห่งนี้ จึงได้ให้คณะศรัทธาบ้านปงที่มาอุปัฏฐากสร้างสถานที่นี้ ได้ตั้งชื่อว่า สำนักสงฆ์อรัญญวิเวก ได้มีพระอาจารย์กัมมัฏฐานหลายท่านหลายรูปมาจำพรรษา ต่อมาประมาณ พ.ศ. 2495 หลวงปู่แหวน สุจิณฺโณ ได้กลับมาจำพรรษาอยู่ที่สำนักนี้อีก 10 ปี มีหลวงปู่ตื้อ อจลธมฺโม หลวงปู่สาม อกิญจโน หลวงปู่คำอ้าย ฐิตะธัมโม อยู่จำพรรษาด้วยกันเป็นเวลา 3 ปี แต่เมื่อออกพรรษา ต่างพากันเดินธุดงค์กันหมด ไม่มีพระเณรอยู่ที่สำนักสงฆ์ในหน้าแล้ง จึงทำให้สถานที่นี้ว่างเปล่า มีเพียงวิหารหลังเก่าซึ่งชำรุด ภายหลังพระอาจารย์เปลี่ยน ปญฺญาปทีโป ได้ธุดงค์มาพักอยู่รูปเดียว และจำพรรษาอยู่ในสำนักสงฆ์แห่งนี้มาเรื่อยมา จนท่านละสังขารเมื่อ พ.ศ. 2561
วัดอรัญญวิเวกได้รับอนุญาตตั้งวัดเมื่อวันที่ 27 เมษายน พ.ศ. 2525 ได้รับพระราชทานวิสุงคามสีมา เมื่อ พ.ศ. 2527 ปัจจุบันมีพระครูธรรมวิวัฒนคุณ (เจริญ จตฺตสลฺโล) เป็นเจ้าอาวาส
มอนเตเนโกร (แก้ความกำกวม)
มอนเตเนโกร (Montenegro) อาจหมายถึง
คิเซะกิ
คิเซะกิ เป็นซิงเกิลที่ 13 ของคุมิ โคดะในรูปแบบแม็กซี่ซิงเกิล  วางจำหน่ายในวันที่ 8 กันยายน พ.ศ. 2547  เปิดตัวสัปดาห์แรกในอันดับที่ 7 ของออริกอนชาร์ต  มียอดขายรวมประมาณ 49,000 แผ่น
เพลงคิเซคิเป็นเพลงประกอบการถ่ายทอดสดเจลีคของประเทศญี่ปุ่น ทางช่องเอ็นเอชเค  ส่วนเพลงหน้าบีอย่าง LOVE HOLIC เป็นเพลงปิดของรายการเซไค วาริ วาริ แวลูล
อัลวะลีดที่ 1
อัลวะลีด อิบน์ อับดุลมะลิก อิบน์ มัรวาน (الوليد بن عبد الملك بن مروان; c. ค.ศ. 674 – 23 กุมภาพันธ์ ค.ศ. 715)) รู้จักกันในพระนาม อัลวะลีดที่ 1 (الوليد الأول) เป็นกาหลิบแห่งจักรวรรดิกาหลิบอุมัยยะฮ์ ผู้ปกครองจักรวรรดิระหว่าง ค.ศ. 705 จนเสียชีวิตในปี ค.ศ. 715 อัลวะลีดที่ 1 เป็นบุตรของอับดุลมะลิก (Abd al-Malik) ผู้ดำเนินการขยายดินแดนของจักรวรรดิที่เริ่มโดยอับดุลมะลิกต่อไปอีกกว้างไกล และเป็นประมุขผู้มีความสามารถ
บรรณานุกรม
715
ฟุสเซนี เดียบาเต
ฟุสเซนี เดียบาเต (Fousseni Diabaté; เกิดวันที่ 18 ตุลาคม ค.ศ. 1995) เป็นนักฟุตบอลชาวมาลี ปัจจุบันลงเล่นในตำแหน่งกองกลางตัวรุก ให้กับปาร์ติซาน สโมสรในเซอร์เบียนซูเปอร์ลีกา เขาเกิดในฝรั่งเศส แต่ลงเล่นให้กับทีมชาติมาลีในระดับเยาวชน
สโมสรอาชีพ
วันที่ 13 มกราคม ค.ศ. 2018 เดียบาเตย้ายไปสโมสรฟุตบอลเลสเตอร์ซิตี ด้วยค่าตัวที่ไม่เปิดเผย สองสัปดาห์ถัดมา เขาลงเล่นนัดแรกให้กับเลสเตอร์ในการแข่งขันเอฟเอคัพ รอบที่สี่ เขายิงสองประตู ช่วยให้เลสเตอร์เอาชนะปีเตอร์โบโรยูไนเต็ด 5–1
ทีมชาติ
เขาลงเล่นหนึ่งนัดให้กับทีมชาติมาลีรุ่นอายุไม่เกิน 20 ปี ในการแข่งขันฟุตบอลโลกเยาวชน ค.ศ. 2015 นัดที่แพ้เซอร์เบีย 2–0 และได้ลงเล่น 5 นัดในฟุตบอลแอฟริกาเยาวชน ค.ศ. 2015   เขายังได้ลงเล่นให้กับทีมชาติรุ่นอายุไม่เกิน 23 ปี ในการแข่งขัน Toulon Tournament ค.ศ. 2016
เส้นเมริเดียนที่ 90
เส้นเมริเดียนที่ 90 อาจหมายถึง:
ปากานี ซอนดา
ปากานี ซอนดา (Pagani Zonda) เป็นรถยนต์นั่งสมรรถนะสูง เครื่องยนตร์กลางลำท้าย ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท ปากานีจากอิตาลี เปิดตัวครั้งแรกในปี ค.ศ. 1999 และหยุดสายการผลิตลงในปี ค.ศ. 2011 กับรุ่นพิเศษอื่นๆอีก 3 รุ่น คือ Zonda 760RS, Zonda 760LH และ Zonda 764 Passione และรุ่นพิเศษ Zonda 760RSJX ที่ยังคงดำเนินสายการผลิต โดยเริ่มสายการผลิตในช่วงปี ค.ศ. 2014 ในเดือนมิถุนายน ค.ศ. 2009 ซอนดา ได้ผลิตออกมาทั้งหมดแล้ว 135 คันด้วยกัน
เดิมทีก่อนที่ปากานีจะใช้ชื่อ "ซอนดา" ได้ใช้ชื่อ "ฟานจิโอ เอฟ1" (Fangio F1) ซึ่งมาจาก "จอห์น มานูเอล ฟานจิโอ" (Juan Manuel Fangio) นักแข่งรถฟอร์มูลาวันชาวอาร์เจนตินา ผู้เคยเป็นแชมป์สนามเอฟ1 ถึง 24 ครั้ง แต่ภายหลังเขาเสียชีวิตในปี ค.ศ. 1995 ก็ได้เปลี่ยนมาใช้ชื่อในปัจจุบัน ซึ่งหมายถึง "ลมซอนดา" ในประเทศอาร์เจนตินา การใช้ชื่ออิงมาจากประเทศอาร์เจนตินานั้น เป็นเพราะโฮราซิโอ ปากานี่ เจ้าของบริษัท เป็นชาวอาร์เจนตินาด้วยประการหนึ่ง
ซี12
ซอนดา ซี12 (Zonda C12) เปิดตัวในปี ค.ศ. 1999 ที่งานเจนีวามอเตอร์โชว์ ใช้เครื่องยนต์ 6.0 ลิตร ของเมอร์เซเดส-เบนซ์ V12 สามารถให้กำลังได้ 389 แรงม้า (394 PS; 290 kW) ที่ 5,200 รอบ/นาที และแรงบิดที่ 570 นิวตัน·เมตร (420 lb·ft) ที่ 3,800 รอบ/นาที ใช้ระบบส่งกำลังเป็นเกียร์ธรรมดา 5 จังหวะ สามารถทำอัตราเร่ง 0-100 กม./ชม. ได้ที่ 4.2 วินาที
เอส
ซอนดา ซี12-เอส (Zonda C12-S) ใช้เครื่องยนต์ 7.0 ลิตร (427 cu in) ของเอเอ็มจีโดยได้รับการแต่งเครื่องพิเศษ สามารถให้กำลังได้ถึง 540 แรงม้า (550 PS; 290 kW) ทำอัตราเร่ง 0-100 กม./ชม. ได้ที่ 3.7 วินาที และความเร็วสูงสุดที่ 335 กม./ชม. (208 ไมล์/ชม.) ซอนด้า เอส ตั้งราคาจำหน่ายไว้ที่ 5 แสนดอลลาร์ หรือประมาณ 15 ล้านบาท
เอส 7.3
ซอนด้า เอส (Zonda S 7.3) โมเดลปี ค.ศ. 2002 เป็นรุ่นเสริมของซอนดา เอส มีการเพิ่มขนาดเครื่องยนต์เป็น 7.3 ลิตร (445 cu in) ของเมอร์เซเดส-เบนซ์ เอเอ็มจี สามารถให้กำลังได้ 547 แรงม้า (555 PS; 408 kW) และแรงบิดที่ 750 นิวตัน·เมตร (550 lb·ft) มีการปรับปรุงระบบแฮนเดิล แต่ก็ยังคงใช้ระบบเอบีเอสเช่นเดิม
ซอนดา โรสเตอร์
ซอนด้า โรสเตอร์ (Zonda Roadster) โมเดลปี ค.ศ. 2003 เป็นเวอร์ชันโรสเตอร์เปิดประทุนของ ซอนด้า เอส 7.3 โดยใช้เครื่องยนต์และทุกอย่างเหมือนเดิม ทางค่ายปากานี ได้กล่าวว่าสมรรถภาพของโรสเตอร์จะต้องเท่าคูเป โดยอ้างจากน้ำหนักที่ลดลงไป 30 กิโลกรัม (66 lb) ซอนด้า โรสเตอร์ผลิตมาเพียง 40 คันเท่านั้น
เพลงตับ
เพลงตับ ในทางดนตรีไทยหมายถึงเพลงที่นำเพลงหลายๆเพลงมาบรรเลงติดต่อกันเป็นชุด โดยมากเป็นเพลงสองชั้น
ปากานี ซอนดา
ซอนดา เอฟ
ซอนด้า เอฟ (Zonda F หรือชื่อเต็มคือ Zonda Fangio ชื่อนักแข่งฟอร์มูลาวัน) เปิดตัวในปี ค.ศ. 2005 ในงานเจนีวามอเตอร์โชว์ ซอนด้า เอฟ ถือเป็นรุ่นที่แพงที่สุดในบรรดารุ่นล่าสุดของซอนดาในขณะนั้น ใช้เครื่องยนต์ขนาด 7.3 ลิตร ของเมอร์เซเดส-เบนซ์ เอเอ็มจี V12 สามารถให้กำลังได้ 594 แรงม้า (602 PS; 443 kW) ที่ 6,150 รอบ/นาที และแรงบิดที่ 795 นิวตัน·เมตร (560 lb·ft) ที่ 4,000 รอบ/นาที ซอนดา เอฟ จะผลิตมาเพียง 25 คันในโลกเท่านั้น
เพลงตับ
เพลงตับมี 2 ชนิดคือ
ปากานี ซอนดา
ซอนดา ชิงเคว
ปากานี ซอนดา ชิงเคว (Zonda Cinque; คำว่า ชิงเคว แปลว่า 5 ในภาษาอิตาลี) เป็นรุ่นที่มีผลิตเพียง 5 คันเท่านั้นตามชื่อรุ่น โดยจะวางขายประมาณ 2,193,070 ดอลลาร์ หรือประมาณ 65 ล้านบาท และได้ส่งสินค้าออกทั้งหมดในเดือน ค.ศ. 2009
ชิงเคว นับว่าแตกต่างจะรุ่นก่อนหน้านี้มากอาทิ การเปลี่ยนไปใช้เกียร์ 6 จังหวะแบบซีเควนเชียล (Sequential) ทำให้สามารถทำอัตราเร่ง 0-100 กม./ชม. ได้ในเวลา 3.4 วินาที และความเร็วสูงสุดที่ 350 กม./ชม. (217 ไมล์/ชม.) ชิงเคว ยังได้รับการปรับปรุงคาร์บอน ไฟเบอร์ใหม่ที่เรียกว่า "คาร์บอน-ไทเทเนียม" ซึ่งเสริมความแข่งแแกร่งให้กับรถมากยิ่งขึ้น สำหรับกำลังทำได้สูงสุดที่ 669 แรงม้า (678 PS; 499 kW) และแรงบิดสูงสุดที่ 780 นิวตัน·เมตร ที่ 4,000 รอบ/นาที
ชิวเคว โรดสเตอร์
ปากานี ซอนดา ชิงเคว โรดสเตอร์ (Zonda Cinque Roadster) เหมือนรุ่นคูเป้ทุกประการเพียงแค่ปรับเป็นหลังคาเปิดประทุนได้ และผลิตออกมาเพียง 5 คันเช่นเดียวกัน
ซอนดา ไทรคอลอร์
ซอนดา ไทรคอลอร์ (Zonda Tricolore; คำว่า ไทรคอลลอร์ แปลว่า 3 สีในภาษาอิตาลี) ) ถือเป็นรุ่นท้ายสุดของตระกูลรถที่นำหน้าด้วย "ซอนดา" จะผลิตสู่ตลาดเพียง 3 คันเท่านั้น โดยโครงสร้างส่วนใหญ่มาจาก ซอนดา ชิวเคว ตัวถังไม่มีการทาสี โดยใช้สีจากคาร์บอน ไฟเบอร์ ที่มีเพียงสีฟ้าอ่อนเครือบ และใช้สีแดง ขาว และเขียวตามขอบจมูกสามเหลี่ยมด้านหน้าของรถ ไทรคอลอร์ จะจำหน่ายเพียง 1.2 ล้านยูโร หรือประมาณ 48 ล้านบาท
ซอนดา อาร์
ปากานี ซอนดา อาร์ (Pagani Zonda R) เปิดตัวในงานเจนีวามอเตอร์โชว์ 2007 มาพร้อมกับเครื่องยนต์ขนาด 6.0 ลิตร V12 รุ่น M120 ของเมอร์เซเดส-เบนซ์ เครื่องเดียวที่ใช้กับรุ่น ซีแอลเค จีทีอาร์ อดีตรุ่นที่เร็วและแพงที่สุดของเมอร์เซเดส-เบนซ์ ซึ่งสามารถให้กำลังได้ถึง 740 แรงม้า (750 PS; 552 kW) ที่ 8,500 รอบ/นาที และแรงบิดสูงสุดที่ 710 นิวตัน·เมตร (524 lb·ft) ทำอัตราเร่ง 0-100 กม./ชม. ได้ที่ 2.8 วินาที และความเร็วสูงสุดที่ 355 กม./ชม. (220 ไมล์/ชม.)
ซอนด้า อาร์ มีลักษณะคล้ายกับ เฟอร์รารี่ เอฟเอ็กซ์เอ็กซ์ และ มาร์เซราติ เอ็มซี12 ซึ่งออกเป็นแนวรถแข่งในสนาม ซอนด้า อาร์ จะผลิตออกมาเพียง 15 คันเท่านั้น
ซอนดา อาร์ อีโวลูชั่น
ซอนดา อาร์ อีโวลูชั่น (Zonda R Evolution) เป็นรุ่นพัฒนาของซอนดา อาร์ มีการใช้คาร์บอน-ไฟเบอร์ สีขาวไข่มุก บริเวณจมูกด้านหน้าของรถ มีการปรับแรงม้าถึง 800 ตัว (597 kW; 811 PS) มีการปรับปรุงระบบแอโรไดานามิก และเสริมสปริตเตอร์รอบข้าง
ซอนดา เรโวลูเชี่ยน
ปากานี่ ซอนดา เรโวลูเชี่ยน (Zonda Revolución) ถือเป็นรุ่นสุดท้าย และท้ายสุดของตระกูลซอนดาอย่างแท้จริง ด้วยการวางจำหน่ายเพียงแค่ 5 คันเท่านั้น และแต่ละคันมีราคารวมภาษีกว่า 2.2 ล้านยูโร ตัวรถมีการปรับกำลังเท่ากับซอนดา อาร์ อีโวลูชั่น คือ 800 ตัวเช่นเดิม สามารถทำความเร่ง 0-100 กม./ชม. ได้ในเวลาเพียง 2.6 วินาที และความเร็วสูงสุดที่ 350 กม./ชม. (217 ไมล์/ชม.)
ซอนดา HP บาร์เซตตา
ปากานี่ ซอนดา HP บาร์เซตตา (Zonda HP Barchetta) เป็นไฮเปอร์คาร์ที่เราเอามาแนะนำกันในวันนี้ก็คือเจ้า Pagani Zonda HP Barchetta รถรุ่นพิเศษที่ถูกผลิตออกมาเพียงแค่ 3 คันบนโลกเท่านั้น!! ถึงแม้ว่าทางค่ายรถหรูจากแดนมักกะโรนีค่ายนี้จะยุติสารการผลิตของพวกเขาไปตั้งแต่เมื่อปี 2011 แล้ว แต่ทว่าด้วยความนิยมทำให้ Pagani Zonda ได้มีโอกาสกลับมาพบกับแฟนๆ อีกครั้ง และในรุ่นพิเศษนี้ก็ได้เติมอักษรย่อ HP ซึ่งย่อมาจากชื่อของ Horacio Pagani เข้าไปด้วย Pagani Zonda HP Barchetta มาพร้อมกับการออกแบบที่โดดเด่น และวัสดุระดับพรีเมียม ไม่ว่าจะเป็นคาร์บอนไฟเบอร์สีน้ำเงินดำ กระจกบังลมที่บางลง และพวงมาลัยไม้หุ้มหนังสีฟ้า แต่น่าเสียดายที่รถรุ่นพิเศษคันนี้ไม่ได้ติดตั้งหลังคามาให้ได้ ไม่ว่าจะเป็นหลังคาแข็ง หรือหลังคาผ้าใบทางค่ายก็ไม่ได้ใส่มาให้ และแล้วก็มาถึงตอนที่ทุกคนรอคอย สนนราคาสำหรับ Pagani Zonda HP Barchetta คันนี้อยู่ที่ 15 ล้านเหรียญสหรัฐ หรือเป็นเงินไทยก็ราวๆ 500 ล้านบาท
เส้นเมริเดียนที่ 91
เส้นเมริเดียนที่ 91 อาจหมายถึง:
มหาภารตะ
มหาภารตะ (महाभारत มหาภารต) บางครั้งเรียกสั้น ๆ ว่า ภารตะ เป็นหนึ่งในสอง ของ มหากาพย์ ที่ยิ่งใหญ่ของ อินเดีย (มหากาพย์อีกเรื่องคือ รามายณะ) ประพันธ์เป็นโศลกภาษาสันสกฤต มหากาพย์เรื่องนี้นับเป็นส่วนหนึ่งของคัมภีร์ "อิติหาส" (แปลตามศัพท์ว่า "ประวัติศาสตร์") และเป็นส่วนหนึ่งทึ่สำคัญยิ่งของ เทพปกรณัมในศาสนาฮินดู
ในตามตำนานกล่าวว่าผู้แต่งมหากาพย์เรื่องนี้คือ ฤๅษีกฤษณไทวปายน หรือฤๅษีวยาส เชื่อกันว่าแต่งไว้ราว 800-900 ปีก่อนคริสต์ศักราช นับเป็นมหากาพย์ที่ยาวที่สุดในโลก ด้วยมีจำนวนคำ 1.8 ล้านคำ นับว่ายาวกว่ามหากาพย์อีเลียด หรือมหากาพย์โอดิสซี ของกรีกโบราณ มีเนื้อหาซับซ้อน เล่าเรื่องอันยืดยาวที่เกี่ยวข้องกับเทพปกรณัม การสงคราม และหลักปรัชญาของอินเดีย ทั้งนี้ยังมีเรื่องย่อย ๆ แทรกอยู่มากมาย ซี่งหลายเรื่องก็เป็นที่รู้จักกันเป็นอย่างดีในเมืองไทย เช่น ภควัทคีตา ศกุนตลา สาวิตรี พระนล กฤษณาสอนน้อง อนิรุทธ์ เป็นต้น ทั้งนี้ ยังถือว่าเป็นคัมภีร์ศักดิ์สิทธิ์ที่สำคัญของศาสนาฮินดูด้วย นอกจากนี้ มหาภารตะนี้ยังสอดแทรกความรู้เกี่ยวกับขนบธรรมเนียมประเพณี วิถีชีวิต ศาสนา การเมือง ศิลปะหลายแขนง ประวัติความเป็นมาของวงศ์ตระกูลต่าง ๆ ในเรื่อง และธรรมเนียมประเพณีการรบการสงครามของอินเดียยุคโบราณด้วย
มหาภารตะ เป็นเรื่องราวความขัดแย้งของพี่น้องสองตระกูล ระหว่าง ตระกูลเการพ และตระกูลปาณฑพ ซึ่งทั้งสองตระกูลต่างก็สืบเชื้อสายมาจากท้าวภรต แห่ง กรุงหัสตินาปุระ จนบานปลายไปสู่มหาสงครามที่ทุ่งกุรุเกษตร ซึ่งมีพันธมิตรของแต่ละฝ่ายเข้าร่วมรบด้วยเป็นจำนวนมาก กล่าวกันว่านี่คือการต่อสู้ระหว่าง ฝ่ายธรรมะและฝ่ายอธรรม ความดีและความชั่ว ซึ่งในที่สุดแล้ว ฝ่ายปาณฑพก็เป็นผู้ชนะในสงครามครั้งนี้
บรรพ
มหาภารตะประกอบด้วยบรรพ (อ่านว่าบับ หรือ บับ-พะ แปลว่า ภาคหรือบท) ทั้งหมด 18 บรรพ ดังนี้
ฝ่ายเการพ
พี่น้องฝ่ายเการพ คือโอรสและธิดาของท้าวธฤตราษฎร์กับนางคานธารีจำนวนทั้งสิ้น 101 องค์ ประกอบไปด้วย ทุรโยธน์ ผุ้เป็นพี่ชายคนโต ทุหศาสัน วิกรรณะ น้องชายอีก 97 คน และน้องสาว 1 คนคือ เจ้าหญิง ทุหศาลา นอกจากนี้ยังมีกรรณะ ผู้เป็นสหายของธุรโยซน์ ซึ่งตั้งตัวเป็นศัตรูกับฝ่ายปาณฑพรวมอยู่ด้วย
คำว่าเการพนี้มีที่มาจากคำว่า กุรุราชวงศ์
มหาภารตะในประเทศไทย
ในประเทศไทยมีผลงานเกี่ยวกับมหาภารตะในรูปแบบต่าง ๆ ดังนี้
นาโงยะ
นครนาโงยะ เป็นเมืองที่ใหญ่ที่สุดในภูมิภาคชูบุ และมีประชากรมากเป็นอันดับ 4 ของประเทศญี่ปุ่น ตั้งอยู่บนชายฝั่งมหาสมุทรแปซิฟิกบนเกาะฮนชู เป็นเมืองเอกของจังหวัดไอจิและเป็นหนึ่งในเมืองท่าหลักของญี่ปุ่น ซึ่งประกอบด้วย โตเกียว โอซากะ โคเบะ โยโกฮามะ ชิบะ และคิตะกีวชู นอกจากนี้ยังเป็นศูนย์กลางของเขตมหานครที่ใหญ่เป็นอันดับสามของญี่ปุ่นที่เรียกว่า เขตมหานครชูเกียว ซึ่งมีประชากรกว่า 9.1 ล้านคน